Lav et referat af nedenstående tekst:

Tekst:
Uanset om du befinder dig i Øster Hurup, Arden, Hadsund, Mariager eller Hobro, er det nu muligt at finde et sted, hvor du kan lade din elbil. Mariagerfjord Kommune har nemlig opsat ladere i byerne, centralt placeret så man kan ordne indkøbsturen, mens bilen bliver klar til at køre igen. Idéen er, at det på den måde skal være lettere at have en elbil i Mariagerfjord Kommune - og at man på den måde er rustet til fremtidens kørevaner. - Forventningen er, at der kommer flere og flere elbiler på markedet. Dem er vi klar til nu. Vi skal også være klar, for vi har et mål om at være selvforsynende med vedvarende energi i 2050, og her er ladestandere til elbiler en del af indsatsen for at nå dertil, siger borgmester i Mariagerfjord Kommune, Mogens Jespersen (V). Ladestanderne kan bruges af alle med elbiler. Det er 22kw standere, der er opsat, og der er to udtag, så to elbiler kan blive ladet samtidig. - Vi har valgt at placere ladestanderne i byer, hvor der er mange indbyggere og turister på de offentlige pladser, der ligger tæt på indkøbsmuligheder, naturoplevelser, kulturcentre og andre steder, hvor der er behov for at parkere i en længere periode. Så kan elbilen nemlig blive ladet imens, siger Mogens Jespersen. I Arden er ladestanderen placeret på p-pladsen ved Skovvej, i Hadsun på p-pladsen ved Brogade, i Mariager på p-pladsen ved rådhuset på Fjordgade og i Øster Hurup på p-pladsen ved Solbjergvej. Ladestanderne er kommet på plads takket være Rion Nordjylland og Energistyrelsen, som har givet tilskud til at sætte standerne op.

Referat:
Mariagerfjord Kommune er klar til elbiler og har nu opsat ladestandere i fem byer fordelt over kommunen.